Buru Beltzen etxea

Buru Beltzen etxea (, ) Letoniako Riga hiri zaharrean dagoen eraikina da. 

 Historia 
Buru Beltzen etxea, hasieran etxe Berria deitua, 1334an erregistratu zen lehen aldiz. Bere jatorrizko diseinua Erdi Aroko eraikin arrunt batena izan zen, eta azken itxura berreraikuntza ugariren emaitza da. Etxea Rigako hainbat erakunde publikoren bilera eta jaietarako toki gisa eraiki zen. XVII. mendean, merkatari atzerritarren elkarte alai eta ekintzaile bat, batez ere alemaniarrak, ezkongabeak izateagatik ospetsuak, Rigan kokatu ziren eta Buru Beltzen Ermandadea bezala ezagutuko zen, gerora eraikinaren okupatzaile nagusi bihurtu zena. Elkarteko patroia, erromatar legioko komandante bat, martirizatu egin zuten eta ondoren kanonizatu, San Maurizio. Bere irudia elkartearen armarrian ikusten da eta bere ezaugarririk ezagunena bilakatu da.

1580ko eta 1886ko hamarkadetan berritze lan garrantzitsuak egin ziren, apaindura gehienak gehituz. 1941eko ekainaren 28an alemaniarren bonbardaketa batek suntsitu zuen egitura, eta sobietarrek bota zituzten hondarrak 1948an.

Gerra ostean, Buru Beltzen etxearekiko interesa ez zen inoiz gelditu, eta hainbat berreraikuntza proiektu garatu ziren. 1991n, San Pedro elizan erakusketa bat egin zen Buru Beltzen erakundearen eta bere eraikinaren omenez. 1992an, indusketa arkeologikoak hasi ziren jatorrizko eraikina zegoen tokian eta 1995ean Buru Beltzen etxeari eta kofradiari buruzko edizio handi bat argitaratu zen. Berreraikuntza hasi zen urtea izan zen. 1999az geroztik, Riga berriro harro dago berriro eraikitako eraikinaz. Eta Buru Beltzen etxeko atean behin idatzitako nahia egi bihurtzen da: "Noizbait hautsetan erori behar al naiz? Ez, nire hormak berreraiki behar dituzu".   

 Iruditegia 

 Erreferentziak 

 Kanpo estekak 

Kategoria:Berreraikitako eraikinak
Kategoria:Rigako eraikinak
Kategoria:1999an amaitutako eraikinak